# Abertis

Abertis Infraestructuras, SA, és una corporació catalana dedicada a les infraestructures de comunicació i transport. El grup, que cotitza a la borsa, controla directament o indirecta una seixantena d'empreses.

## Història

Abertis va ser fundada el 2003 arran de la fusió de les empreses Acesa i Áurea. El 2006 adquiririen Sanef, una concessionària francesa d'autopistes, i intentarien comprar Autostrade, mitjançant una OPA hostil.
El 2007 van adquirir l'hòlding d'aeroports DCA. Un any després comprarien progressivament participacions d'Hispasat, fins a tenir-ne un 57,05% el 2013. El 2009 van començar un procés de compra d'autopistes a Espanya i Xile, i posteriorment el 2011 a Puerto Rico i el 2012 a Brasil.
El 2018, Atlantia i el Grupo ACS prengueren el control de la concessionària espanyola després d'una OPA per a absorbir el capital en mans dels accionistes minoritaris. Arran d'aquesta operació, Abertis deixà de cotitzar al mercat de valors espanyol després d'haver-hi cotitzat durant setze anys, des de la seva constitució.

## Línies de negoci
### Autopistes

Als Països Catalans, Abertis controla diversos operadors d'autopistes com Acesa, Aucat, Invicat, Túnels i Aumar. També controla algunes empreses d'autopistes de Brasil, França, Espanya, Argentina, Colòmbia, Puerto Rico, Estats Units, Regne Unit i Xile.
| Concessionari | País | Autopistes |
| Acesa | Catalunya-País Valencià-Espanya | AP-2, AP-7 |
| Aucat | Catalunya | C-32 |
| Aumar | Catalunya-País Valencià-Espanya | AP-4, AP-7 |
| Autema | Catalunya | C-16 |
| A'liénor | Occitània | A-65 |
| Alis | França | A-28 |
| APR | Puerto Rico | Pont Teodoro Moscoso |
| Arteris | Brasil | Autovias, Centrovias, Intervias, Vianorte, Autopista Litorial Sul, Autopista Planalto Sul, Autopista Fluminense, Autopista Fernao Dias, Autopista Regis Bittencourt |
| Ausol | Argentina | Autopista Panamericana, Autopista General Paz |
| Autopista Central | Xile | |
| Autopista Los Andes | Xile | |
| Autopista Los Libertadores | Xile | |
| Autopista del Sol | Xile | |
| Avasa | Espanya | AP-68 |
| Coviandes | Colòmbia | |
| Iberpistas | Espanya | AP-6, AP-51, AP-61 |
| Invicat | Catalunya | C-32 |
| GCO | Argentina | |
| Gesa | Xile | |
| Metropistas | Puerto Rico | PR-22, PR-5 |
| Rutas del Pacífico | Xile | |
| Sanef | França | A1, A2, A4, A16, A26 |
| Sapn | França | A13, A14, A29 |
| Túnels | Catalunya | Túnel del Cadí, Túnel de Vallvidrera |

### Telecomunicacions

La companyia presta diversos serveis de telecomunicacions (com ara la difusió a Catalunya, Illes Balears, País Valencià i la resta d'Espanya del senyal de la Televisió Digital Terrestre) a través de la filial Cellnex Telecom, nom adoptat per Abertis Telecom l'1 d'abril de 2015, que inclou les empreses Retevisión i Tradia.
El Grup Abertis compta amb participacions de control a diverses societats de gestió de telecomunicacions: Hispasat, amb un 57%, i Cellnex Telecom, antiga Abertis Telecom, que va sortir a Borsa el maig de 2015.

## Facturació i Beneficis

Facturació i beneficis des de 2013. Resultats en milions d'euros:
| Any | 2013 | 2014 |
| Facturació | 4,568 | 4,889 |
| Beneficis | 617 | 655 |

## Referències

* 1 2 3 «Informe Anual 2014». Abertis. Arxivat de l'original el 2015-06-06. [Consulta: 27 maig 2015].
* ↑ «Abertis desaparece de la bolsa» (en castellà). El Periódico, 06-08-2018 [Consulta: 19 maig 2021].
* ↑ «Abertis Telecom passa a anomenar-se Cellnex». el Periodico, 24-03-2015 [Consulta: 26 novembre 2015].
* ↑ «Cellnex Telecom es dispara un 10% en la seva primera jornada a borsa». [Consulta: maig 2015].
* ↑ Pujol, Ignasi «Abertis es concentra en peatges i satèl·lits». Diari Ara, 17-03-2013, pp.4-5 (Araemprenem). ISSN: 2014-010X [Consulta: abril 2013].

## Vegeu també

* No vull pagar
* Cellnex

## Enllaços externs

* Abertis
* Abertis Infraestructuras, SA, a Borsa de Barcelona Arxivat 2020-09-24 a Wayback Machine.